**АМАНДМАН**

* **Во член 4 од Предлог– законот ставот 15 се менува и гласи:**

(15) Забрането е употреба на животни во филмови, реклами и за останати комерцијални цели ако животните се изложени на потенцијална болка, страв, стрес, повреда, патење и/или смрт;

Во членот 4 после ставот 15 се додаваат нови 20 става ( 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34 и 35) кои гласат:

(16) Забрането е одгледување на кокошки во незбогатени кафези.

(17) Забрането е моментално дробење на цели животни, односно мачерација во производство на јајца.

(18) Забрането е да се пласираат на пазарот и/или да се увезуваат и/или да се извезуваат од РМ производи изработени од крзно и/или кожа од мачка и/или куче и производи кои содржат таква кожа и/или крзно

(20) Забрането е давање на живи животни како награда на натпревари, игри на среќа, лотарии и секакви други настани;

(21) Забрана за неконтролирано размножување и продажба на домашни миленици освен во услови предвидени со Законот.

(22) Забрането е продажба на животни на малолетници;

(23) Се забранува еутаназија на здрави бездомни животни, животни кои се излечиво болни, животни за кои постои интерес да бидат вдомени.

(24) Забрането е употреба на живи животни како мамки при лов и риболов.

(25) Забрането е експериментирање со животни во основни и средни училишта.

(26) Забрането е животните кои се чуваат во зоолошки градини да се користат за експерименти и/или да се продаваат на кои било институти за експерименти

(27) Забрането е вршење на експерименти врз бездомни животни

(28) Забрането е вршење на експерименти врз диви животни

(29) Забрането е вршење експерименти врз не-човеколики примати

(30) Забрането е вршење експерименти врз човеколики примати

(31) Забрането е вршење експерименти за изготовка на воено оружје или какви било други воени цели.

(32) Забрането е вршење експерименти врз животни за козметички производи и производи за домаќинство.

(33) Забрането е вршење експерименти врз животните, ако постои меѓународно потврден алтернативен метод.

(34) Забрането е вршење експерименти врз животни без користење анестезија.

(35) Забранет е секој контакт со животни кој има сексуална конотација, посебно сексуална злоупотреба.

**Ставот 16 од чл.4** од Нацрт законот **СЕ БРИШЕ.**

\_

**Образложение:**

Со Договорот од Лисабон и, особено, со членот 13 од Договорот за функционирање на Европската унија (понатаму во текстот ДФЕУ), европските институции пратија јасна порака за правната состојба на животните: тие не се предмети, ниту обични живи суштества, туку свесни суштества.

Со цел да се дефинира највисок степен на заштита на животните (како свесни суштества) од конкретни облици злоупотреба, мачење, или пак востанови законско ограничување на постапка која произлегува од Директивите на ЕУ и гарантира соодветна заштита на животните и граѓаните, го сметаме за прекупотребно јасното воведување на наведените забрани. Ова пред се затоа што во овој член се дефинираат основните постулати на кои ќе се заснова благосостојбата на животните и тоа во форма на забрани, кои доколку не се почитуваат, се санкционирани во прекршочните одредби. Затоа сметаме дека овој член е битен во одредувањето на границите како смее, а како не смее да се постапува со животните, како една општа рамка за постапување, во чии граници потоа со другите одредби ќе се доуреди суштината и механизмите за постигнување на реалната благосостојба на животните. Поради ова, со овој амандман бараме да се воведат суштински забрани (како што е еутаназијата на здрави и неагресивни животни, експериментите врз бездомни ,домашни, диви животни и човеколики, нечовеколики примати; за експерименти за козметички цели; употреба за незбогатен кафезен систем за кокошки несилки,и слично), а се со цел како во понатамошниот текст на законот не би се воведувале одредби кои би регулирале еутаназија, експерименти со овие животни, како и други дејствија забранети со оваа одредба.

* Во однос на барањето а забраната за одгој на кокошки несилки во незбогатени кафези информираме дека истата се базира на силните научни докази дека со одгојот на кокошките во незбогатени. кафези не ги задоволува никако основните природни потреби на кокошките и предизвикува сериозни импликации врз нивната благосостојба – разранување и повреди, силни трауми, депресија поради која си ги купат пердувите и се јавува канибализам, се разболуваат и умираат. Европската Директива 1999/74/EC(1) го пропишува минималниот стандард за заштита на кокошките и предвидува дека од 1 јануари 2012 сите кокошки несилки мора ад да бидат чувани во “збогатени кафези“ со дополнителен .
* Во однос пак на забраната за експериментирање со диви и бездомни животни, тука би сакале да потенцираме на чл.11 од Директивата 2010/63/ЕU на Европскиот парламент и на Советот од 2010 год за заштита на животните кои се користат за научни цели. Исто така, она што е битно да се напомене, дека предложените амандмани од наша страна кои се однесуваат на одредбите со кои се регулираат експериментите, се исто така во согласност со оваа Директива. Имено во чл. 2 од Директивата 2010/63/ЕU, која се однесува на построги домашни мерки ( кои со новиот предлог – закон сега ги воведува предлагачот), предвидува дека “земјите-членки можат, со почитување на општите правила утврдени со Договорот за функционирање на Европската унија, да ги задржат во сила одредбите од 9-ти ноември 2010 год насочени кон обезбедување посеопфатна заштита на животните кои спаѓаат во доменот на оваа Директива од оние содржани во оваа Директива “. Ова во превод значи дека националните законодавства може да ги задржат оние одредби кои ги имале и досега и кои одат во прилог на поголема заштита и благосостојба на животните. Тоа пред се зависи од функционирањето на внатрешниот пазар, потребите кој тој ги детерминира. Па затоа воведување на експерименти врз нови видови на животни кои досега не биле користени во експериментални цели во Р.М, во услови кога пазарот тоа не го бара, а поради неразвиеност на истиот до степен до кој е развиен пазарот на земјите-членки на Европската унија, само уште еднаш покажува дека со овој предлог закон се донесуваат одредби кои уште долг временски период не би биле применливи на просторите на Р.М, а притоа се загрозува благосостојбата на експерименталните животни без потреба. Ова го покажува и бројот и целта на досега дадените дозволи од АХВ за спроведување на експерименти, кои воглавно се однесуваат на лабараториски глувци, а само во еден случај на прасе. Оттука и забраната за експериментирање врз диви и бездомни животни и човеколики и не-човеколики животни сметаме дека треба изричито да стои.
* Барањето за забрана за ритуалното колење, го бараме од причина што таквиот чин е брутален, нехуман и најчесто се одвива јавно, пред очите на граѓаните. Спротивно е на сите прописи за колење и убивање на животни бидејќи при убивање на животните не се користат никакви средства за омамување. Ова предизвикува огромни болки кај

животното што, пак, е спротивно на сите одредби од овој закон. Согласно правното значење на член 13 од ДФЕУ се дава јасна и недвосмислена индикација на правникот, и со тоа на законодавецот, за правните позициите вредни за заштита: благосостојбата и заштитата на свесно суштество не смее никогаш да биде подредена на религиски барања или други традиции. <http://www.islamicconcern.com/>